Kromistoj

En biologio, la Kromistoj () estas regno de eŭkariotoj.

 Priskribo 
eta|dekstra|Strukturo de tipa kromista ĉelo komparita kun strukturo de tipa planta ĉelo
La kromistoj estas klado de tiuj eŭkariotoj, kies plastidoj (fotosintezaj organetoj) enhavas klorofilon c, kune kun aliaj eŭkariotoj evolue parencaj al tiuj. La kapablo de fotosintezo perdiĝis multfoje dum la evoluo de tiu klado; tial, multaj kromistoj fakte ne havas fotosintezajn organetojn.

La praa kromisto akiris la kapablon fotosintezi per enkorpigo (endosimbiozo) de rodofito (ruĝalgo): la kromista plastido devenas de tiu enkorpigita ruĝalga ĉelo, malsimile al la kloroplasto de plantoj (vastasence, inkluzive de rodofitoj (ruĝalgoj), klorofitoj (verdalgoj), kaj teraj plantoj), kiu devenas de enkorpigita cianobakterio.

Kromistoj povas esti unuĉelaj aŭ plurĉelaj. Interalie, la diatomoj kaj la brunalgoj estas kromistoj.

 Klasifiko 
Laŭ la klasifiko de Cavalier-Smith de 2018, la regno Kromistoj konsistas el ok filumoj:
 Subregno Harozuloj (), ankaŭ konata kiel la SAR-supergrupo:
 Superfilumo Heterokontoj (), ankaŭ konata kiel :
 Filumo Giruloj (). Inkluzivas, interalie, diatomojn kaj brunalgojn kaj Oomicetojn.
 Filumo Bigiroj ()
 Superfilumo Alveoluloj ().
 Filumo Ciliuloj ()
 Filumo Miozoa. Inkluzivas interalie plasmodion kaj Toxoplasma gondii.
 Infraregno Radikuloj ():
 Filumo Retuloj ()
 Filumo Vostozooj ()
 Subregno Hacrobia:
 Filumo Cryptista
 Filumo Haptista

 Historio 
La regnon Kromistoj origine difinis Thomas Cavalier-Smith en 1981. La origina difino nur inkluzivis la fotosintezajn kromistojn (en la nunaj , , ).

Poste, genaraj analizoj pruvis, ke multaj eŭkariotoj (speciale, la alveoluloj kaj la radikuloj) estas pli parencaj al la heterokontoj ol aliaja kromistoj — alivorte, la antaŭa difino de kromistoj ne estis klado. Tial, en 2018, Cavalier-Smith pligrandigis la regnon Kromistoj, inkluzivigante tiujn nefotosintezajn eŭkariotojn.

 Referencoj 

 Eksteraj ligiloj 


Kategorio:Eŭkariotoj
Kategorio:Algoj